open-index/open-wikipedia-markdown huggingface dataset:
Кос (остров)

[мини|250п|десно|Местоположбата на Кос (црвено) во поранешниот округ [Источна Западна Померанија, во сојузната покраина Мекленбург-Западна Померанија]]
мини
**Кос** () — најголем од неколкуте мали острови во Грајфсвалдскиот Залив, во сојузната покраина Мекленбург-Западна Померанија, Германија. Има површина од 772 хектари и максимална височина од само над три метри. Островот е во голем дел ненаселен природен резерват со ограничен пристап. Тој е одвоен од копното со Коскиот Залив и Коското Море (*Kooser Bucht* и *Kooser See*), два залива поврзани со тесен премин Бек (*Beek*).

Во 1241, Барнута, кнез на Риген, го доделил Кос (тогаш Хостен (*Chosten*)) на манастирот Елдена (тогаш „Хилда“), подоцна станал посед на ханзеатскиот град Грајфсвалд, сместен неколку километри кон југ. Средновековниот бург бил наведен на островот, но не е потврден. Холандската населба од  век исчезнала во  век. Кос е администриран од блискиот град Грајфсвалд.

## Наводи

Категорија:Острови во Балтичкото Море
Категорија:Померанија
Категорија:Заштитени подрачја во Мекленбург-Западна Померанија
Категорија:Природни резервати во Мекленбург-Западна Померанија
Категорија:Грајфсвалдски Залив
Категорија:Острови во Мекленбург-Западна Померанија
Звучни согласки

Во македонскиот јазик постојат три вида на согласки:
*сонатни согласки
*звучни согласки
*безвучни согласки
Во овој случај ги претставуваме звучните согласки, а тоа се: Б, В, Г, Д, Ѓ, Ж, З, Ѕ, Џ.

Категорија:Согласки
Категорија:Македонски јазик
Категорија:Фонетика
Категорија:Македонска граматика
Македоновка (Донечка област)

**Македоновка** () е село во Украина, Володарски реон, Донечка област.

Категорија:Села во Украина
Категорија:Володарски реон (Донечка област)
Македоновка (Луганска област)

**Македоновка** () е село во Украина, Лутугински реон, Луганска област.

Категорија:Села во Украина
Категорија:Лутугински реон
Лидија Славеска

**Лидија Славеска** (,  - , ) — македонска историчарка, доктор по историски науки, специјалист за средновековното јужнословенско право и за средновековната историја на Македонија, еден од основачите и директор на Институтот за старословенска култура во Прилеп. Автор е на монографијата „Српски грамоти од Душаново време“,соавтор на двата тома „Опис на словенските ракописи во Македонија“ (1971) и на едицијата во шест книги „Споменици на средновековната и поновата историја на Македонија“ (1975/88), историско лингвистичка и хронолошко-структурна ревизија на словенското ракописно наследство .Автор е на студијата „Етногенеза на македонскиот народ-континуитет и традиција“ (1992) и на 200 прилози во научни списанија во Македонија, Москва, Санкт Петербург, Варшава, Софија, Охајо, Белград, Братислава и др. Нејзино најпознато дело е **Македонска генеза** кое е посмртно објавено.

## Наводи

Категорија:Луѓе од Кичево
Категорија:Македонски историчари
Категорија:Македонски публицисти
Михајло Андоновски

Михајло Митрев Андоновски е роден во ноември 1918 година во Ѓавато. Уште во раното детство нивната фамилија се преселила во село Гопеш. Конкретно Андоновски Михајло потекнува од сиромашна фамилија, која претежно се занимавала со сточарство, а и со земјоделство. Поради слабата материјална положба Михајло како и неговите браќа биле принудени да се глават како момоци кај имотните селани во разни места. Окупацијата Михајло го затекнала во Мариово каде што бил да работи како момок. Преку партиската организација се поврзал во село Рапеш со партизаните кои ги помагал на сите можни илегални начини, а во август 1944 и самиот се приклучил кон НОВЈ. Како борец зел учество во повеќе акции, меѓу кои попознати се оние на Ѓавато, за ослободување на Прилеп и други. Во борбите за ослободување на Охрид од Германците, Михајло го изгубил својот живот на 7 ноември 1944 година.

Категорија:Родени во 1918 година
Категорија:Луѓе од Ѓавато (Битолско)
Категорија:Македонски комунисти
Категорија:Македонски партизани
Категорија:Учесници во НОБ
Борис Џодовски

**Џодовски Ѓорѓиев Борис** е роден во село Ѓавато 1924 година во бедна фамилија. Уште како малечок Борис му помагал, а и подоцна често и самиот вршел препродавање на јаболка, дрва, риби и сл. за да ја издржува фамилијата. За време на окупацијата Џидовски со група прогресивни младинци ја помага НОБ, а кога во Ѓавото дошла Седмата бригада, ѝ се приклучил. Подоцна, на Сремскиот фронт, ѝ припаѓа на Втората македонска бригада каде зел учество во повеќе борби. Во една таква борба за Врполје, Џодовски бил тешко ранет, а нешто подоцна подлегнал на истите. Починал на 5 април 1945 година.

Категорија:Родени во 1924 година
Категорија:Луѓе од Ѓавато (Битолско)
Категорија:Македонски комунисти
Категорија:Македонски партизани
Категорија:Учесници во НОБ
Јонче Мурџевски

**Јонче Апостолов Мурџевски** (село Ѓавато, Битолско, 1928 - Битола, 1942) бил македонски комунист, учесник во НОБ.

Јонче Мурџевски потекнувал од сиромашна фамилија. По занимање бил земјоделец, но приврзаник на прогресивното струење во селото. Бил член на КПЈ, а воедно и секретар на СКОЈ во Ѓавато. Неговата куќа било мошне погодно место за илегалци и место за партиски состаноци. Покрај редовните партиски должности Мурџeвски одржувал контакти со одредот „Даме Груев“. Бил еден од раководителите и активни комунисти во Ѓавато. По големата провала бил уапсен и затворен, осуден на смрт и обесен во битолскиот затвор.

Категорија:Родени во 1928 година
Категорија:Луѓе од Ѓавато (Битолско)
Категорија:Македонски комунисти
Категорија:Македонски партизани
Категорија:Жртви на Бугарската окупација на Македонија во Втората светска војна
Категорија:Учесници во НОБ
Трајан Белев-Гоце

**Трајан Белев - Гоце** ( во Ѓавато ―  во Кленоец) македонски партизан, револуционер, борец за слобода на Македонија и учесник во НОВ.

## Животопис
Трајан уште од рано детство бил принуден да работи за издржување на фамилијата. Кога имал 18 години, заминал на печалба во Франција, а потоа и во САД. Трајан Белев бил редовен на сите митинзи каде се манифестирала солидарноста со Советскиот Сојуз. Трајан сакал илегално да замине за Советскиот Сојуз, меѓутоа бил откриен и како непожелен протеран од САД. Белев не само во Ѓавато туку и во соседните села агитирал против профашистичкиот режим на Стојадиновиќ.

За време на окупацијата станал и секретар на Реонскиот комитет на Први реон, потоа и илегалец но во реонот секаде се чувствувало неговото присуство. Активноста на Трајан го истакнала до тоа да биде член на Оперативниот штаб на Втората оперативна зона и комесар по снабдување. По формирањето на баталјонот „Мирче Ацев“, Белев ја имал должноста заменик комесар на баталјонот. Во една од многубројните акции против балистичките сили кај Кленоец (Кичевско), Трајан Белев-Гоце загинал на 6 октомври 1943 година.

## Наводи


## Надворешни врски
* Gjorgi Dimovski–Colev, "Trajan Belev – Goce"
* На денешен ден убиен е Трајан БЕЛЕВ Гоце, учесник во НОВ 

Категорија:Македонски комунисти
Категорија:Македонски партизани
Категорија:Ѓавато (Битолско)
Категорија:Учесници во НОБ
Борис Буџевски

Буџевски произлегува од сиромашна земјоделска печалбарска фамилија од село Ѓавато. Роден е 1923 година. Уште како мало дете ја почувствувал сета сиромаштија, бидејќи морал да работи за да се прехранува. Подоцна бил овчар. За време на окупацијата Буџевски се дружел со прогресивните младинци од селото. Од нив добивал летки но не ги покажувал на власта. Во август 1944 година Буџевски ѝ се приклучил на НОВЈ. како борец на Втората македонска бригада зел учество во сите борби што ги водела неговата единица на Сремскиот фронт. Во една жестока борба кај Стризивојна, митролезецот Буџевски, на 17 април 1945 година загинал.

Категорија:Родени во 1923 година
Категорија:Луѓе од Ѓавато (Битолско)
Категорија:Македонски комунисти
Категорија:Македонски партизани
Категорија:Учесници во НОБ
Тодор Чумковски

**Тодор Спиров Чумковски** е роден во село Ѓавато на 24 март 1924 година, во мошне бедна селска печалбарска фамилија. Се школувал до четврто одделение. Заминувајќи на печалба татко му им ја оставил цела грижа на Тодор, наречен Тодија и брат му Борис, односно тие ги паселе говедата и така привредувале за фамилијата. По капитулацијата на стара Југославија, Тодија од Дервен прибрал, како и многуте Ѓаваштани, оружје, муниција, шаторски крила и сл. и добар дел од тоа му предал на ѓаватската партиска ќелија. Така, на пример, покрај другото, го дал митролезот марка „Горки“ и уште еден пушкомитролез. Тодија во 1944 година на 11 септември ѝ се приклучил на НОВЈ и ѝ припаѓал на Втората македонска бригада. Со заминувањето на Сремскиот фронт Чумковски зелу чество во повеќе борби, а во една таква кај Врполје, на 17 април 1945 година загина како борец - митролезец.

Категорија:Родени во 1924 година
Категорија:Луѓе од Ѓавато (Битолско)
Категорија:Македонски комунисти
Категорија:Македонски партизани
Категорија:Учесници во НОБ
Трајан Цибалевски

**Трајан Тодоров Цибалевски** е роден на 14 февруари 1924 година во деветочлена селско-работничко фамилија, во село Ѓавато. Иако одличен ученик, немајќи материјални средства не го продолжил школувањето, туку работел како општ работник. Откако татко му настрадал од мина во 1939 година и станал немоќен да привредува, целата грижа околу семејството останало на младиот Трајан. Извесно време бил на работа во Германија од каде оболен и исцрпен се вратил в село. Во есента 1944 година Цибалевски и се приклучил на Седмата бригада и зел борби во повеќе борби каде што се движела истата. Потоа, кога XV корпус, во чиј состав била и 48. дивизија со Седмата бригада, заминал на Сремскиот фронт. Цибалевски загинал како нишанџија на митролез заедно со својот помошник кај Кајгана, Хрватска за кое е одликуван со „Орден заслуги за народ“.

Категорија:Родени во 1924 година
Категорија:Луѓе од Ѓавато (Битолско)
Категорија:Македонски комунисти
Категорија:Македонски партизани
Категорија:Учесници во НОБ
Владо Додовски

Добитник е на наградата „4 Ноември“ на Општина Битола. Бил новинар, театарски критичар и писател. Роден 1938 во Ѓавато. Основно образование и гимназија завршил во Битола, а Филозофски факултет во Скопје, По завршувањето на студиите кратко време бил јазичен уредник во весникот „*[[Вечер (дневен весник)|Вечер]]*“. Почнувајќи од 1966 година, најголемиот дел од работниот век го минал во „*[[Битолски весник]]*“. Две години бил директор на Народниот театар во Битола за потоа пак да се врати во „*Битолски весник*“, на новинарството како негова најголема преокупација. Секогаш мирен, педантен, достоинствен, подготвен да ја дофати вистината и да ја забележи на новинарските страници, Во текот на повеќе од три децении Владо Додовски се пројавил со театарската критика и хроника од работата на Народниот театар во Битола. Избор од неговите театарски критики се објавени во книгата „*Театарски времеплов*“ (1994, Битола). Автор е на повеста за деца „*Децата и војната*“ (1972, Битола) и на други раскази за деца, на романите „*Долг*“ (1995) и „*Сведоци*“ (1999), посмртно. Toj има објавувани и забележителен број на раскази за деца, на повеќе книжевни преводи, преводи на драмски дела, прикажани на сцената на Народниот театар - Битола. Починал во 1999 година во Битола.

## Поврзано

* Љуба Додова

## Наводи

Категорија:Родени во 1938 година
Категорија:Луѓе од Ѓавато (Битолско)
Категорија:Починати во Битола
Категорија:Македонски писатели
Категорија:Македонски новинари
Категорија:Македонски преведувачи
Категорија:Југословенски писатели
Категорија:Југословенски новинари
Категорија:Југословенски преведувачи
Категорија:Апсолвенти на Филозофскиот факултет - Скопје
Категорија:Добитници на наградата „4 Ноември“
Благој Шамбевски

**Благој Шамбевски** (1921, Долно Српци — 1974, Минхен) — учесник во Народноослободителната борба и еден од најзначајните личности во македонската дијаспора во втората половина на XX век.

## Животопис

Благој Шамбевски е роден во 1921 година, во битолското Долно Српци. За време на Втората светска војна, Шамбевски учествувал во Народноослободителната борба за ослободување на Македонија. Веднаш по војната, тој бил осуден на затворска казна во траење од 15 години, под обвинение дека бил член на тајно движење за обединување на Македонија и дека се приклучил на групата ВМРО-Михајловистичка. Во 1962 година, тој бил ослободен и емигрирал во Германија, каде што станал член на Движењето за ослободување и обединување на Македонија (ДООМ), а истовремено бил дел од редакцијата на весникот „*Македонска нација*“.

Шамбевски бил убиен со удар во главата, веројатно со железен предмет, ноќта меѓу 31 јули и 1 август 1974 година во Минхен, во хотелот „Ројал“, каде работел како чувар, а за неговата смрт повеќе странски весници изразиле сомневање дека се работи за убиство, нарачано од југословенската тајна служба. Тој бил погребан во Минхен, во служба на хрватскиот католички свештеник Доминик Шушњар, а на погребот присуствувале над 1.000 луѓе. Пет дена по убиството, полицијата не им го давала телото на жена му Зора и на синот.

Во декември 2013 година, Комисијата за верификација на фактите го отворила полициското досие што се водело за Шамбевски (кое содржело повеќе од 1 000 страници), со што започнал процесот на неговата политичка рехабилитација.

## Наводи

Категорија:Македонски политички дисиденти
Категорија:Македонска емиграција
Категорија:Македонска дијаспора
Прва дама или прв господин на Македонија

**Прва дама на Македонија** или **Прв господин на Македонија** — титула што ја носи сопружникот на Претседателот на Република Македонија. Оваа личност нема службена должност и има исклучиво церемонијална улога. Тековен прв господин на Македонија е Благоја Давков, сопруг на претседателката Гордана Сиљановска-Давкова, а прва дама што ја носела оваа титула била Нада Глигорова, сопругата на Киро Глигоров.

## Список
Мачва

**Мачва** (српски: Мачва) е географска област во Србија, зафаќајќи најголем простор во северозападниот дел на ѕападна Србија. Сместен е помеѓу реките Сава и Дрина, во плодна котлина. Најголем град во областа е Шабац, седиште на Мачванскиот округ. Мал дел од северниот дел на Мачва се наоѓа во автономната покраина Војводина.
мини|250п|Мапа на региони Мачва, Срем, Бачка и Банат во Србија
мини|центар|200п|Предел на Мачва кај Поцерски Причиновиќ
## Поврзано
* Мачвански округ


Категорија:Историски области во Србија
Сасуоло

**Сасуоло** — индустриски центар во регионот Емилија-Ромања во Италија. Градот се наоѓа на десниот брег на реката Секија околу 17 километри јужно-западно од Модена.

## Историја
Првото историско споменување на градот датира од 980 година. Во 1078 конзулите на Сасуоло се заколнале на лојалност кон комуната на Модена. Во 1373 градот бил предаден на семејството Есте по барање на самите граѓани, кои добиле право да вадат вода од реката Секија.

Градот е поседуван од Војводството Модена до 19 век.

## Познати личности

*Пјеранџело Бертолини (1942–2002), пејач
*Андреа Бертолини (роден 1973), тркач
*Катерина Касели (роден 1946), пејачка
*Џузепе Медичи (1907–2000), политичар
*Давиде Моранди (роден 1969), фронтмен
*Федерико Пинели (роден 1989), артист
*Лео Моранди (1923–2009)
*Нек (роден 1972), пејач
*Грацијано Патуци (роден 1955), политичар
*Камило Руини (роден 1931), кардинал

## Спорт

Сасуоло е родниот град на Серија А тимот Сасуоло Калчо, а тоа, исто така, го вклучува и стадионот Енцо Ричи.

Волеј Сасуоло е локален одбојкарски тим.

Меморијал Арго Манфредини е тениски турнир кој се играл во градот, во рамките на челенџер серијата. Последен победник бил Фредерико Жил од Португалија.

## Надворешни врски
*Посети го Сасуоло информации
*Официјално мрежно место на градот
*Сасуоло 2000
*Sassuolo on-line

## Наводи

Сасуоло
Категорија:Градови во Емилија-Ромања
Фудбалска опрема

[мини|200п|[Павел Недвед во класична фудбалска опрема]]
**Фудбалска опрема** е стандардна и обавезна за сите играчи и судиите во фудбалот. Правилата на играта одредуваат минимална опрема која је потребна за секој играч, и забрануваат користење на било што кое може да биде опасно за останатите играчи или за самиот играч. имено, правилата на поедини фудбалски натпреварувања можат да се прошират овие правила со понатамошни ограничувања, како задолжителното носење броеви на дресовите.

## Задолжителна опрема
Правилата на игра бараат од сите играчи да користат основна опрема која се состои од следените предмети:

* Маица (*дрес*)
* Кратки панталони (*шортс*)
* Копачки
* Штитници за потколеницата (*[[коскобрани]]*)
* Долги чорапи (*штуцни*)
Голманите мораат да носат опрема со која битно се разликуваат од сите останати играчи.

Категорија:Фудбалски правила
Категорија:Спортска опрема
Континентални САД

Континенталните држави во САД го зафаќаат континенталниот дел на државата, зафаќаат површина од 8,080,464 km2 и население од преку 315,000,000 жители. Најголемото растојание помеѓу државите е 4,509 км меѓу државите Флорида и Вашингтон, а растојанието север-југ изнесува 2,660 км. 
Држави во континенталниот дел се:

Категорија:САД
Категорија:Сојузни држави на САД
ФК Карпи 1909

**Фудбалски клуб Карпи 1909** е италијански фудбалски клуб кој се наоѓа во Карпи, Емилија-Ромања.

Клубот моментално се натпреварува во својата дебитантска сезона во Серија А, откако во сезоната 2014-2015 како победници во Серија Б избориле историска промоција.

Најголем соперник на Карпи им е екипата на Модена. Официјални бои на клубот се црвената и белата. Својте домашни натпревари Карпи ги игра на стадионот Алберто Бралја.

## Играчи
### Моментален состав

  

## Познати поранешни играчи

## Статистика и скор
### Учество во првенства

Вкупно **81** фудбалска професионална сезона, почнувајќи од почетокот на националната фудбалска лига во 1922:

## Надворешни врски

*Официјално мрежно место на клубот 
*Статистика, табела, резултати и распоред на натпревари на ФК Карпи 1909

Карпи
Лука Милуновиќ

**Лука Милуновиќ** (21 декември 1992, Белград) — српски фудбалер кој моментално настапува за грчкиот прволигаш Арис.

## Кариера

Лука фудбалската кариера ја започнал во Ѕвездара, но подоцна преминал во младинската школа на ОФК Београд, каде и ја започнал својата сениорска кариера во сезоната 2010/2011, каде одиграл само еден натпревар. Понуден му бил професионален договор со ОФК Београд, но летото 2011 потпишал со белгискиот прволигаш Зулте Верегем. Во првиот дел од сезоната 2011/12 година за Зулте Варгем одиграл 12 натпревари и еден куп натпревар. По само 6 месеци се вратил во Србија и без обесштетување потпишал договор со Црвена звезда каде што ги одиграл наредните две сезони. Во сезоната 2014 година, тој се преселил во тимот на Платањас, а од 2016 година е член на Арис.

Категорија:Српски фудбалери
Категорија:Фудбалери на ФК Црвена Ѕвезда
Категорија:Родени во 1992 година
Ерик Карлфелт

**Ерик Аксел Карлфелт** (; 20 јули 1864 - 8 април 1931) — шведски поет. Неговата симболистичка поезија била замаскирана како регионализам и била мошне популарна. Карлфелт ја добил Нобеловата награда за литература во 1931 година. Претходно, во 1919, ја одбил Нобеловата награда.

## Животопис
Роден е во земјоделско семејство во Карлбо, во провинцијата Даларна, како Карл Аксел Ериксен, а името го сменил во 1899 година, во желба да се оддалечи од татка си, кој бил осрамотен со кривична пресуда. Студирал на универзитетот во Упсала. За да може да ги финансира студирњето предавал на неколку училишта. По завршувањето на студиите, пет години бил вработен во Кралската библотека во Стокхолм.

## Достигнувања
Карлфелт во 1904 година бил избран за член на Шведската академија на место број 11. Во 1905 бил избран за член на Нобеловиот институт при Академијата, а во 1907 година е назначен за член на Нобеловиот комитет. За постојан секретар на Академијата е избран во 1912 година и на таа функција останал до смртта. Универзитетот во Упсала му доделил почесен докторат во 1917 година.

## Творештво и дела
Поезијата на Карлфелт изобилува со судир на спротивности. Во неговиот опус има најсуптилни љубовни песни, но и стихови за големите животни прашања и дилеми. Тој е поет на младоста, но минувањето на годините ги посматра низ перспектива на човек во повозрасно животно доба. Карлфелт е поет на копнежот, без оглед дали станува збор за љубовта или, пак, пее за минатото неговиот роден крај Даларана.
Ги објавил книгите поезија:"Песна за дивината и љубовта" (1895), "Песна за Фридолини и други песни" (1898), "Рајската градина на Фридолин"(1901), "Флора и Пимона" (1906), "Флора и Белона" (1918), "Есенски рог"(1927).

## Наводи

Категорија:Шведски поети
Категорија:Шведски нобеловци
Категорија:Добитници на Нобеловата награда за литература
Категорија:Членови на Шведската академија
Категорија:Родени во 1864 година
Категорија:Починати во 1931 година
Категорија:Починати во Стокхолм
Категорија:Апсолвенти на Упсалскиот универзитет
Марија Лојпур

**Марија Лојпур** (родена 10 Август 1983&nbsp;г. е српска ракометарка која моментално игра за македонскиот шампион ЖРК Вардар СЦБТ, и за српската репрезентација.

**Марија Лојпур** е репрезентативка на Србија. Ракомет почнала да тренира на 12- годишна возраст во РК Крагујевац кај тренерот Бојан Милентијевиќ.  

Со екипата на Југопетрол Раднички во 2004 година го освоила Купот на Србија и Црна Гора. Од 2006 година се сели во екипата на Аристопаламано во Италија и тоа е прва станица во нејзината интернационална кариера. По пет години поминати во неколку клубови во Италија, во 2011 година Лојпур се враќа во Србија, во екипата на Јагодина, а оттаму во 2012 година стана дел од екипата на ЖРК Вардар СЦБТ. 
 
Во 2003 година настапила за јуниорската репрезентација на Србија на Светското првенство во Македонија. Од 2004 година е во составот на сениорската репрезентација на Србија со која настапила на четири европски првенства. 

Во 2005 година со репрезентацијата на Србија го освоила сребрениот медал на Средоземните игри во Шпанија. 

По вокација е дипломиран економист.

Категорија:Луѓе од Крагуевац
Категорија:Родени во 1983 година
Марина Дмитровиќ

**Марина Дмитровиќ** (родена на 23 март 1985&nbsp;г. во Белград) е српска ракометарка која игра за унгарскиот клуб Кишварда и за српската репрезентација.

Таа игра на позицијата десен бек.

## Кариера
Дмитровиќ започнала да игра ракомет на 13 годишна возраст во основно училиште. Прв клуб за кој играла е РК Земун од Белград, а прв тренер ѝ бил Лазар Кордиќ. Потоа преминала во јуниорската екипа на РК Црвена Ѕвезда од Белград. Со екипата на Раднички таа победила во Купот на Србија и Црна Гора, а со РК Врњачка Бања ја освоила шампионската титула во Србија.

Во 2012, од Јагодина преминала во ЖРК Вардар, каде што двапати ја освоила титулата во македонското првенство. Во сезоната 2013–14 таа била дел од тимот на Вардар на фајнлфор турнирот од Лигата на шампионите. Во 2014 потпишала договор со турскиот вицешампион Анкара Јенимахал.

Во летото 2016, Дмитровиќ потпишала за унгарскиот клуб Кишварда.

Од 2005 година е во составот на сениорската репрезентација на Србија со која има настапено на четири европски првенства (ЕП 2006, ЕП 2008, ЕП 2010 и на ЕП 2012).

## Наводи

## Надворешни врски
* Профил на ЕХФ

Категорија:Живи луѓе
Категорија:Родени во 1985 година
Категорија:Српски ракометарки
Ана Ѓокиќ

**Ана Ѓокиќ** е родена во Аранѓеловац, Србија, но како натурализиран играч настапуваше за репрезентацијата на Црна Гора. Ракометната кариера ја почна на 14 годишна возраст во екипата на „Књаз Милош“, а потоа играше и за Медицинар и за Напредак со која го освои Купот на СР Југославија и европскиот Сити куп во 1999 година. Во својата исклучително богата ракометна кариера има настапувано и за Ѓер (три шампионски титули и четири Купа на Унгарија), Подравка (шампион и Куп на Хрватска и титула во Регионалната лига), Будуќност (три шампионски титули и три титули во Регионалнта лига, титула во КПК и титула во ЛШ), а минатата сезона играше во екипата на Ростов –Дон со која го освои Купот на Русија. ЖРК Вардар СЦБТ ќе и биде шести клуб во шест различни земји. Најголемиот успех во клупската кариера го постигна со екипата на Будуќност со која во 2012 година ја освои Лигата на шампионите.

Во претставителниот дел од нејзината биографија запишани се настапите за две репрезентации – прво за заедничката селекција на Србија и Црна Гора,а потоа за Црна Гора. Со репрезентацијата на Србија и Ц.Гора, Ѓокиќ освои сребрен медал на Средоземните игри во Алмерија во 2005 година. Со црногорската репрезентација настапи на СП 2011 во Бразил (10.место), освои сребро на ОИ 2012 во Лондон и злато на ЕП 2012 во Србија. По настапот на ЕП 2012, Ѓокиќ ја заврши репрезентативната кариера во дресот на Црна Гора.

Категорија:Ракометарки на ЖРК Вардар
Категорија:Родени во 1979 година
Маја Зебиќ

**Маја Зебиќ** (родена на 31 мај 1982 во Сплит) е хрватска ракометарка која игра за Јенимахале Беледијеси и за хрватската репрезентација.

## Каиера
Во својата богата клупска кариера Зебиќ играла за Сплит Калтенберг, Локомотива Загреб, Подравка Копривница, Ичако, Зајечар и  Вардар пред да дојде во Јенимахале.

Со Подравка има освоено седум шампионски титули и седум титули во Купот на Хрватска како и една титула во Регионалната лига во сезоната 2008-2009. Со хрватскиот шампион, исто така, играла во финалето на Купот на победници на куповите во 2005 година и во финалето на Купот на ЕХФ во 2006 година. По седум години во клубот од Копривница, во 2011 година се преселила во Ичако каде го имала своето прво искуство во странство. Во Итчако се задржала само една сезона и триумфирала во Суперкупот на Шпанија, но играла и во финалето на Лигата на шампионите во кое сепак шпанскиот тим бил поразен од норвешкиот Ларвик. Од 2012 до 2014 година настапувала за српскиот Зајечар со кој го освоила Купот на Србија, а во 2014 година дошла во Вардар. Во 2014, 2015 и 2016 година, таа триумфирала со Вардар во Македонското првенство и Купот на Македонија. Пред почетокот на сезоната 2016-2017 таа се преселила во турскиот клуб Јенимахале Беледијеси.

Од 2006 година, Маја Зебиќ е стандардна во составот на репрезентацијата на Хрватска со која има настапено на четири европски и на три светски првенства, а била дел и од олимпискиот тим што го освоил 7.место на ОИ 2012 во Лондон.

## Наводи

## Надворешни врски
*Профил на eurohandball 
*Профил на sports-reference 

Категорија:Живи луѓе
Категорија:Хрватски ракометарки
Категорија:Ракометарки на Подравка
Категорија:Ракометарки на ЖРК Вардар
Трифун Пановски

**Трифун Пановски** (Буф, Леринско,  — Буринец, Малесија, ) — учесник во НОВ, прв партизански лекар во Народноослободителната војска на Македонија. Патрон е на медицинскиот центар во Битола.

## Животопис
[мини|десно|Споменикот на местото на кое загинал Трифун Пановски, заедно со други борци во 1944 година на патот помеѓу селата [Буринец и Локов]]
Трифун Пановски е роден во 1912 година во селото Буф, Леринско, Егејска Македонија, во печалбарско семејство. Основно училиште завршил во родното место. Потоа, со родителите се преселил во Битола, каде завршил гимназија во учебната 1933/34 година. Се запишал на Медицинскиот факултет во Белград. Уште за време на студентските денови влегол во напредното студентско движење. По дипломирањето се вработил како лекар во Ниш, но набрзо, веднаш по окупацијата, се вратил во Битола и се приклучил во НОБ.

Во 1941 година станал член на КПЈ, а во 1942 година, за време на априлската провала, бил затворен од бугарската окупаторска полиција. Во недостаток на сигурни сведоштва бил ослободен од обвинувањата. Во текот на 1943 година бил интерниран во Бугарија и мобилизиран како лекар во бугарската армија, од каде во 1944 година успеал да избега и да им се приклучи на партизаните.

Како лекар и хуманист со големи лекарски способности уживал голем авторитет кај борците и народот. Во партизанските редови работел прво како главен лекар во партизанските болници на планината Кожуф, а потоа како лекар во Првата македонско-косовска бригада и на крај во Првата македонска бригада (во Дебрца и Караорман). Ce одликувал co храброст и пожртвуваност, спремен да им помогне на ранетите борци во првите борбени редови. Заради неговата несебичност бил почитуван и сакан од сите борци. Пановски работел во партизанската болница што ја создал и организирал кај селата Песочани и Ехловец, во подножјето на Караорман и Славеј. Во оваа болница се лекувале тешкоранетите борци, а полесно ранетите, под негов стручен надзор се лекувале во своите единици.

На 22 јули 1944 година во близина на селото Буринец (Малесија) при едно пробно гаѓање со минофрлач, од ненадејна експлозија бил тешко ранет заедно со командантот на Првата македонска бригада Коле Канински и уште тројца нивни соборци. Иако и самиот бил тешко ранет, Трифун Пановски им помагал на останатите повредени, сè додека сите не им подлегнале на раните.

## Поврзано
* ОУ „Д-р Трифун Пановски“ - Битола

Категорија:Родени во 1912 година
Категорија:Починати во 1944 година
Категорија:Луѓе од Буф
Категорија:Буринец
Категорија:Македонски комунисти
Категорија:Македонски партизани
Категорија:Македонски лекари
Категорија:Учесници во НОБ
Категорија:Македонски општественици
Јованка Радичевиќ

**Јованка Радичевиќ** (23 октомври 1986, Подгорица, Црна Гора) - црногорска ракометарка, десно крило на Будуќност.

## Животопис
Јованка Радичевиќ е родена на 23 октомври 1986 година во Подгорица.

## Професионална кариера
Радичевиќ ја започнала професионалната кариера во екипата на „Будуќност“, во која провела осум сезони (2004-2011) при што освоила седум шампионски и седум титули во Купот на Црна Гора (2005-2011), две титули во Регионалната лига (2010, 2011) и две титули во Купот на победниците на куповите (2006, 2010). Во 2011 година, Радичевиќ се преселила во составот на Ѓер ЕТО од Унгарија и двапати ги освоила шампионската титула и Купот на Унгарија, а во сезоната 2012-2013 со Ѓер ја освоила и Лигата на шампионите, откако една година претходно стигнала до финалето на ова натпреварување. Потоа, таа преминала во екипата на Вардар од Скопје, при што двапати го освоила третото место во Лигата на шампионите.

На 17 февруари 2018, Радичевиќ потпишала двегодишен договор со романскиот ЧСМ Букурешт заедно со својте српски соиграчки од Вардар Андреа Лекиќ и Драгана Цвијиќ. Со романскиот клуб го освоила Купот на Романија, со победата над Р’мнику В’лча во финалето во кое таа била најефикасна ракометарка со 9 постигнати гола. По одличната сезона на поединечен план во ЧСМ добила неколку награди како што се изборот за најдобро десно крило во романската Лига Национала, а исто така се нашла и во Ол-Стар тимот на Лигата на шампионите.

Во јануари 2019, Радичевиќ заедно со својата сонародничка од ЧСМ Мајда Мехмедовиќ, потпишале договор со Будуќност. Така таа по осум години играње во странство се вратила во клубот во кој ја започнала својата кариера.

## Репрезентативни настапи
Радичевиќ постигнала големи успеси и како репрезентативка на Црна Гора: на Светското првенство во 2010 година го освоила 6. место; на Олимписките игри во 2012 година била поразена во финалето; а на Европското првенство во 2012 година ја освоила шампионската титула при што била прогласена за најдобро десно крило.

## Наводи

Категорија:Ракометарки
Категорија:Живи луѓе
Категорија:Црногорски ракометарки
Категорија:Ракометарки на Ѓер
Категорија:Ракометарки на ЖРК Вардар
Категорија:Ракометарки на ЧСМ Букурешт
Категорија:Луѓе од Подгорица
Категорија:Родени во 1986 година
Стево Христовски

мини|десно|Стево Христовски
**Стево Христовски - Патако** (1920-1943), македонски револуционер, личност која беспоштедно ѝ се предава на ослободителната и антифашистичка борба на македонскиот народ за слобода.

## Биографија
Уште пред војната станал член на КПЈ и се пројавувал со својата активност во редовите на револуционерното движење во Битола. За време на окупацијата, поради борбените негови активности, на двапати бил затворан и мачен. После тортурите во битолскиот затвор, бугарската полиција го интернирала во Кавала. При враќањето од интернација, на битолската железничка станица успеал да ѝ избега на полицијата. Претрпените мачења, тортури и интернацијата не успеале да го скршат неговиот револуционерен дух, туку го правеле уште поцврст и длабоко убеден во идеите кои ги пропагирала Партијата. После бегството, илегално живеел и дејствувал во Битола. За тоа време поминато во илегала, не мирувал, туку неуморно работел за револуционерното движење. За потребите на Партијата извршувал најразлични одговорни партиски должности. На 28 јули 1943 г. бил откриен и обиколен од бугарската полиција. Влегол во борба, но увидувајќи дека борбата е осудена на неуспех, со последнот куршум се убил, за да не падне жив во рацете на непријателот.

Категорија:Родени во 1920 година
Категорија:Починати во 1943 година
Категорија:Луѓе од Битола
Категорија:Македонски комунисти
Категорија:Македонски партизани
Категорија:Жртви на Бугарската окупација на Македонија во Втората светска војна
Човекот со златен пиштол (филм)

**„Човекот со златен пиштол“** (англиски: *The Man with the Golden Gun*) — британски филм за тајниот агент Џејмс Бонд од 1974 година, во режија на Гај Хамилтон.

## Факти за филмот
Филмот „Човекот со златен пиштол“ е дело на режисерот Гај Хамилтон, кој претходно режирал три филмови од серијалот за Џејмс Бонд, и тоа: „Голдфингер“, „Дијамантите се засекогаш“ и „Живеј и остави ги другите да умрат“. Главните улоги во филмот ги толкуваат Роџер Мур, Кристофер Ли, Брит Екланд, Мод Адамс, Ерве Вилшез, Клифтон Џејмс и Бернард Ли. Овој филм, е деветтото продолжение на циклусот посветен на тајниот агент Џејмс Бонд. Делумно, филмот е снимен според истоимениот роман на Јан Флеминг. 

## Содржина
Франциско Скараманга е платен убиец, познат како "Човекот со златен пиштол", кој своите жртви ги усмртува со златни куршуми. Но, тој е познат и по тоа што никогаш не ја промашува својата цел и без грешка ги завршува сите поставени задачи. Франциско добива задача да го ликвидира Џејмс Бонд.  

## Наводи

Категорија:Филмови на англиски јазик 
Категорија:Британски филмови
Категорија:Филмови на Гај Хамилтон
Категорија:Филмови со Роџер Мур
Категорија:Филмови со Џејмс Бонд
Категорија:Филмови со Кристофер Ли
Категорија:Филмови со Џејмс Бонд
Категорија:Филмови од 1974 година
Видрауци (Ново Село)

**Видрауци** — археолошко наоѓалиште во демирхисарското село Ново Село. Претставува населба и некропола од средниот век. Се наоѓа на 1&nbsp;км јужно од селото, на десниот брег на реката Жаба, каде според кажувањето на месен жител, при обрботувањето на земјата откривал темели ѕидани од кршен камен и кал, а исто така и гробови со конструкции од камени плочи, поставени во насока исток-запад. Во еден од нив бил најден керамички сад.

## Поврзано
*Над Селото — населба, црква и некропола од средниот век;
*Над Црквата — црква од средниот век;
*Ракински Дол — населба и некропола од средниот век;
*Ново Село;
*Список на археолошки наоѓалишта во Демирхисарско;

## Наводи

Категорија:Ново Село (Демирхисарско)
Ракински Дол (Ново Село)

**Ракински Дол** — археолошко наоѓалиште во демирхисарското село Ново Село. Претставува  населба и некропола од средниот век. Се наоѓа во приватна нива, која е на 1&nbsp;км источно од селото, каде се откриени ѕидови од објекти и повеќе гробови градени од камени плочи.

## Поврзано
*Видрауци — населба и некропола од средниот век;
*Над Селото — населба, црква и некропола од средниот век;
*Над Црквата — црква од средниот век;
*Ново Село;
*Список на археолошки наоѓалишта во Демирхисарско;

## Наводи

Категорија:Ново Село (Демирхисарско)
Над Селото (Ново Село)

**Над Селото** — археолошко наоѓалиште во демирхисарското село Ново Село. Претставува населба со црква и некропола од средниот век. Се наоѓа на 400&nbsp;м западно од селото. Според преданијата тоа било некогашното **„Черкеско Село“**. Што се однесува до Ново Село, тоа лежи во кругот на манастирот кој е на 300&nbsp;м исто така западно од селото. Остатоците од манастирската црква се гледаат и имаат димензии од 10×5&nbsp;м. Црквичката била градена од кршен камен и варов малтер. Околу неа се откриени гробови од камени плочи со насоченост исток-запад. Според кажувањето на мештаните, во гробовите биле наоѓани српови, керамички садови и други прилози кои денес не се зачувани.

## Поврзано
*Видрауци — населба и некропола од средниот век;
*Над Црквата — црква од средниот век;
*Ракински Дол — населба и некропола од средниот век;
*Ново Село;
*Список на археолошки наоѓалишта во Демирхисарско;

## Наводи

Категорија:Ново Село (Демирхисарско)
Категорија:Археолошки наоѓалишта во Македонија од типот на некропола
Поделба на Косово

**Поделба на Косово** е сугерирана како конечно решение за Косовскиот проблем меѓу СР Југославија и Република Косово. Можната поделба ќе биде поделба на Косово на етнички линии, одделувајќи го српски населеното Северно Косово и некои енклави на југ, од остатокот на албански населеното Косово. Поделбата е предложена неколкупати дури и пред Косовската независност од 2008, иако прашањето било повторно актуелно во текот на кризата во Северно Косово.

## Историја
На 30 април 1999, на јавен говор, Маргарет Тачер изјавила дека се противи за да се подели Косово.

## Исцртување на линијата
Поделбата на Косово значи поделба на Косово јужно од реката Ибар. Северно од реката претежно е со српско мнозинство, додека јужниот дел од реката е претежно албански.  Исто така има неколку Косовско Српски енклави јужно од Ибар, кои се предложени да бидат вклучени во можната поделба на Косово. Северно Косово е контролирано од Собранието на Заедницата на општините на автономната покраина Косово и Метохија, регионална влада лојална на Белград; Додека останатиот дел од Косово е под контрола на Владата на Република Косово.

## Наводи

Категорија:Политика на Србија
Категорија:Политика на Косово
Категорија:Северно Косово
Косово
Сефарди

**Сефардите** се Евреи, потомци на прогонетите од Шпанија за време на Шпанската инквизиција, претежно во 1492 година. Тие масовно се раселиле низ Европа, главно на териториите под османлиска власт, вклучително и во Македонија. Сефардите, претежно живееле во градовите Солун, Скопје, Битола, Штип, Кратово и притоа формирале добро организирани еврејски општини. За време на Втората светска војна, околу 7 000 Евреи, односно Сефарди од Македонија биле депортирани во концентрациониот логор Треблинка, каде биле задушени во гасните комори.

Категорија:Евреи
Кале (Обедник)

**Кале** — археолошко наоѓалиште во демирхисарското село Обедник. Претставува  населба од доцноантичко време и средниот век. Се наоѓа на 500&nbsp;м северозападно од селото, на висок рид што доминира над околниот терен. На самиот врв, кој е зарамнет, се гледаат контури од одбранбен бедем ѕидан од камен и варов малтер, чија широчина од 1,90&nbsp;м е зачувана на северозападната страна. По површината на калето има траги од ѕидови на други објекти, грамади од градежен материјал, како и фрагменти од керамички садови и питоси. Кај месните жители ова наоѓалиште е познато под името **Куќата на Кралот**.

## Поврзано
*Стара Корија — црква од средниот век;
*Стари Лозја — населба и топилница од доцноантичко време;
*Сува Река — сакрален објект и некропола од доцноантичко време;
*Обедник;
*Список на археолошки наоѓалишта во Демирхисарско;

## Наводи

Категорија:Обедник
Сува Река (Обедник)

**Сува Река** — археолошко наоѓалиште во демирхисарското село Обедник. Претставува  сакрален објект и некропола од доцноантичко време. Се наоѓа во подножјето на тврдината на наоѓалиштето Кале, каде при изградбата на патот за селото Боиште биле откриени остатоци од црква и некропола. Зафатен е југозападниот дел на објектот, односно јужниот дел од нартексот. Заводот и музеј од Битола извршил заштитно ископување. По површината на теренот се среќаваат фрагменти од тегули, бигор и друг градежен материјал. Североисточно од црквата се откриени гробови од камени плочи - тип циста, а најдена е и надгробна стела од бел мермер со старогрчки натпис која се чува во селската продавница.

## Поврзано
*Стара Корија — црква од средниот век;
*Кале — населба од доцноантичко време и среден век;
*Сува Река — населба и топилница од доцноантичко време;
*Обедник;
*Список на археолошки наоѓалишта во Демирхисарско;

## Наводи

Категорија:Обедник
Стара Корија (Обедник)

**Стара Корија** или **Манастириште** — археолошко наоѓалиште во демирхисарското село Обедник. Претставува  црква од средниот век. Се наоѓа На 2,5&nbsp;км северозападно од селото, каде се откриени ѕидови од објект граден од кршен камен со варов малтер. Судејќи според топонимот, се претпоставува дека се работи за остатоци од сакрален објект.

## Поврзано
*Сува Река — сакрален објект и некропола од доцноантичко време;
*Кале — населба од доцноантичко време и среден век;
*Сува Река — населба и топилница од доцноантичко време;
*Обедник;
*Список на археолошки наоѓалишта во Демирхисарско;

## Наводи

Категорија:Обедник
Над Селото (Прибилци)

**Над Селото** или **Стара Црква** — археолошко наоѓалиште во демирхисарското село Прибилци. Претставува  црква и некропола од средниот век. Се наоѓа на 100&nbsp;м северно од селото, на благата падина на која е изграден денешниот водосклад, каде се наоѓа грамада од градежен материјал од црква. Околу неа се забележуваат камени плочи од гробни конструкции.

## Поврзано
*Старо Село — населба и некропола од средниот век;
*Стара Раслојца — населба од средниот век;
*Самоникојца — топилница од доцноантичко време;
*Прибилци;
*Список на археолошки наоѓалишта во Демирхисарско;

## Наводи

Категорија:Прибилци
Старо Село (Прибилци)

**Старо Село** или **Мала Маска** — археолошко наоѓалиште во демирхисарското село Прибилци. Претставува  населба и некропола од средниот век. Се наоѓа на просторот на сегашното село, каде при изградбата на куќите биле откривани темели од објекти и гробови градени од камени плочи. Според мештаните, на тоа место се наоѓало старото село.

## Поврзано
*Над Селото — црква и некропола од средниот век;
*Стара Раслојца — населба од средниот век;
*Самоникојца — топилница од доцноантичко време;
*Прибилци;
*Список на археолошки наоѓалишта во Демирхисарско;

## Наводи

Категорија:Прибилци
Стара Раслојца

**Стара Раслојца** — археолошко наоѓалиште во демирхисарското село Прибилци. Претставува  населба од средниот век. Се наоѓа на 2&nbsp;км северозападно од селото и на околу 200&nbsp;м десно од патот што води за Ново Село, каде според кажувањето на мештаните, се наоѓало старото село Растојца, односно Раслојца. Во непосредната близина има минерална вода. При обиколка на теренот не се забележани никакви остатоци.

## Поврзано
*Над Селото — црква и некропола од средниот век;
*Старо Село — населба и некропола од средниот век;
*Самоникојца — топилница од доцноантичко време;
*Прибилци;
*Список на археолошки наоѓалишта во Демирхисарско;

## Наводи

Категорија:Прибилци
Самоникојца (Прибилци)

**Самоникојца** — археолошко наоѓалиште во демирхисарското село Прибилци. Претставува  топилница од доцноантичко време. Се наоѓа на 1,5&nbsp;км северно од селото во приватна нива, каде се среќаваат многубројни остатоци од топена железна руда.

## Поврзано
*Над Селото — црква и некропола од средниот век;
*Старо Село — населба и некропола од средниот век;
*Стара Раслојца — населба од средниот век;
*Прибилци;
*Список на археолошки наоѓалишта во Демирхисарско;

## Наводи

Категорија:Прибилци
Немања Прибак

**Немања Прибак** () ( во Ниш) — српско- македонски поранешен ракометар и македонски репрезентативец, кој играл за Хапоел Ришон Ле Цион во израелското првенство.

## Животопис
Прибак во 2013 година добил македонско државјанство и со тоа можност за настап за македонската репрезентација. Прибак добил македонски пасош со одлука на Владата на Македонија, донесена на владината седница на 10 декември 2013 година.

## Професионална кариера
Прибак настапувал за РК Вардар, и тоа во два наврата: од 2007 до 2009 година и повторно, од 2012 до 2015 година. Во февруари 2015 година, „Вардар“ објавил дека нема намера да го продолжи договорот со него, по што тој потпишал двегодишен договор со турскиот клуб Бешикташ.

Во септември 2022 година Прибак потпишал договор со израелскиот клуб Хапоел Ришон Ле Цион.

Со македонската репрезентација, Прибак настапил на Светското првенство во 2015 година.

## Наводи

## Надворешни врски
*Немања Прибак на Европската ракометна федерација

Категорија:Родени во 1984 година
Категорија:Живи луѓе
Категорија:Ракометари од Ниш
Категорија:Македонски ракометари
Категорија:Македонски Срби
Стари Лозја (Обедник)

**Стари Лозја** — археолошко наоѓалиште во демирхисарското село Обедник. Претставува  населба и топилница од доцноантичко време. Се наоѓа на околу 1,5&nbsp;км североисточно од селото во ниви на месни жители, каде се среќаваат фрагменти од керамички садови, питоси, множество градежен материјал и згура од топена железна руда.

## Поврзано
*Стара Корија — црква од средниот век;
*Кале — населба од доцноантичко време и среден век;
*Сува Река — сакрален објект и некропола од доцноантичко време;
*Обедник;
*Список на археолошки наоѓалишта во Демирхисарско;

## Наводи

Категорија:Обедник
Ацо Богдановски - Конга

**Ацо Богдановски - Конга** (,  - ,  ) — македонски музичар, најпознат како член на групата Нокаут. Негова страст биле конгите, по што го добил и својот прекар.

## Животопис
Конга е роден во 1960 година во Скопје. Првата група во која членувал Конга е Макакус (1979) кога почнал да удира на конги. Во периодот од пет години биле направени многу песни, а за последната „*Обоена светлина*“ тој напишал и текстот. Потоа неговиот музички правец е насочен на бендот Нокаут основан во 1997 година, на два албуми: „*Нокаут*“ (1997) со продуцентот Дарко Димитров, и „*До последен здив*“ (2001) со продуцентите Анте Пецотиќ и Кристина Ковач, каде што се наоѓаат големите хитови „*АБЦ“, „Фатална опсесија“, „Временска машина“, „Би се викал те сакам“, „Телефонскиот број не постои“, „Илјада причини за крај“, „Мене ми припаѓаш“*. Во 2013 години Конга добил карцином на коските и му била ампутирана раката. Неговите колеги одржувеле концерти и настани преку кои собирале пари за негово понатамошно лекување. Но тој не успева во таа битка и на 23 декември 2013 починал во Скопје. Бил женет и татко на две деца.

## Наводи

Категорија:Македонски тапанари
Категорија:Перкусионисти
Ивица Обрван

**Ивица Обрван** () — поранешен хрватски ракометар и хрватски ракометен репрезентативец. Во периодот 2013–2016 година бил ракометен тренер и селектор на македонската репрезентација.

## Надворешни врски
* Профил на eurohandball.com 

Категорија:Живи луѓе
Категорија:Метковиќ
Категорија:Хрватски ракометари
Категорија:Хрватски ракометни тренери